《次达子升清明感怀韵》
明代·林弼

暂停不停风撼树，欲收未收雨阁花。一百五日寒食节，二千馀里游子家。

朱雀桥边少语燕，黄鹤楼下多鸣鸦。人生有酒莫滴土，无钱且向西邻赊。

作者简介：林弼，（约公元一三六o年前后在世）一名唐臣，字元凯，龙溪人。元至正戊子年（至正八年，1348）进士，先为漳州路知事。明初以儒士修礼乐书，授吏部主事，后任登州（今山东烟台牟平）知府。